**Habar n-aveți că Terra este-o ființă vie**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Habar n-aveți că Terra este-o ființă vie

Cine sunteți voi ca să decideți

Cine trăiește sau trebuie să moară?

Și cine vă ordonă vouă să ucideți

Moștenirea sacră din fiecare țară?

…

Cine v-a spus vouă că suntem prea mulți,

Mult prea mulți pentru planeta noastră,

De ce le vreți moartea sărmanilor desculți?

Pământul ăsta viu nu e planeta voastră!

…

Credeți că de-aveți bani, sunteți merituoși,

Sau că pentru lume voi sunteți înțelepți,

Dar sunteți doar o haită de vulturi nemiloși,

Netrebnici imorali și farisei nedrepți!

…

Voi nu vreți bine-n lume, prădători hulpavi,

Voi vreți să faceți parte din clica ce conduce,

Voi și azi îl puneți pe Dumnezeu pe cruce,

Iar din sărmanii lumii vreți să faceți sclavi!

…

Voi sunteți răul lumii, născut ca să ucidă,

Pentru voi Hristos e doar un oarecare,

Puneți otravă-n aer, în apă, în mâncare,

Așa vă spune ochiul din vârf de piramidă!

…

Vreți să moară oameni, mai multe miliarde,

Spunând că doar așa, va fi salvat pământul,

Lansați viruși mortali să vi-i împartă vântul,

Apoi vă puneți chipul pe bani și pe stindarde!

…

Habar n-aveți că Terra este-o ființă vie

Și știe ce să facă în caz că e-n pericol,

Cum să se protejeze, planeta noastră știe,

Iar tot demersul vostru vă umple de ridicol!

…

Voi stați în umbra lumii să-i decideți soarta,

Dorind ca-ntreaga lume să se supună vouă,

Împingeți mersul lumii spre era voastră nouă,

În timp ce-ascunși în umbră, rescrieți lumii carta!

…

Discursul vostru rânced miroase-a rău și moarte,

Slujitori satanei, voi sunteți păpușarii,

Nu veți avea nevoie spre Iad de pașapoarte,

Iar să scăpați de-acolo nu vă ajung dolarii!

...